Ministru kabineta rīkojuma projekta

**„**Par Ministru kabineta 2013.gada 10.maija rīkojuma Nr.192 „Par koncepcijas projektu par veselības aprūpes sistēmas finansēšanas modeli” atzīšanu par spēku zaudējušu” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2014.gada 2.decembra Ministru kabineta protokollēmums Nr.6 50 § „Par likumprojektiem, kuru virzīšana iesākta 11.Saeimā un būtu turpināma 12.Saeimā.”, kurā nav paredzēts virzīt likumprojektu Veselības aprūpes finansēšanas likums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2013.gada 10.maija rīkojumu Nr.192 tika akceptēts valdības politikas dokuments „Par koncepcijas projektu par veselības aprūpes sistēmas finansēšanas modeli” (Latvijas Vēstnesis, 2013, 91.nr.) (turpmāk - Koncepcija). Koncepcija paredzēja ieviest obligāto veselības apdrošināšanas kārtību. Saskaņā ar rīkojuma 3.punktu Veselības ministrijai četru mēnešu laikā pēc Koncepcijas apstiprināšanas bija nepieciešams izstrādāt un veselības ministram iesniegt Ministru kabinetā nepieciešamos normatīvo aktu projektus.  2013.gada 19.septembrī Valsts sekretāru sanāksmē tika izsludināts likumprojekts "Veselības aprūpes finansēšanas likums" un tam saistoši divi likumprojekti: likumprojekts „Grozījums likumā „Par iedzīvotāju ienākuma nodokli”” un likumprojekts „Grozījumi Ārstniecības likumā”. (2013.gada 19.septembra VSS protokols Nr. 37 (16.,23. un 24.§).  Ministru kabinets 2013.gada 19.novembra sēdē  atbalstīja visu triju likumprojektu paketi un likumprojekti tika virzīti iesniegšanai Saeimā. (19.11.2013. protokols Nr. 61, 67.§).  Likumprojektu pakete tika iesniegta Saeimā un tika izskatīta pirmajā lasījumā 11.Saeimas pilnvaru laikā.  Pēc 12.Saeimas ievēlēšanas Ministru kabineta sēdē pieņēma protokollēmumu „Par likumprojektiem, kuru izskatīšana iesākta 11.Saeimā un būtu turpināma 12. Saeimā.” (2014.gada 2.decembra Ministru kabineta sēdes protokols Nr.6 50.§.) Šajā sarakstā augstākminētais Veselības aprūpes finansēšanas likumprojekts un saistītie likumprojekti pēc Veselības ministrijas iniciatīvas netika iekļauti.  Ņemot vērā, ka Koncepcijā iekļautie risinājumi tika ietverti likumu projektos, kuri netika virzīti izskatīšanai 12.Saeimā, tad Koncepcijā ietvertais risinājums par valsts obligātās veselības apdrošināšanas ieviešanu, piesaistot tiesības saņemt valsts veselības aprūpes pakalpojumus personām, kas ir likumā „Par iedzīvotāju ienākuma nodokli” noteiktā nodokļa maksātāji, netika atbalstīts no Ministru kabineta un likumdevēju puses.  Ņemot vērā, ka Koncepcija tika izstrādāta noteiktos vēsturiskajos apstākļos un Valdības deklarācijā (Ministru kabineta 2015.gada 16.februāra rīkojums Nr.78 „Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai”) nav izvirzīts uzdevums ieviest valsts obligāto veselības apdrošināšanu, tad ir sagatavots Ministru kabineta rīkojuma projekts „Par Ministru kabineta 2013.gada 10.maija rīkojuma Nr.192 „Par koncepcijas projektu par veselības aprūpes sistēmas finansēšanas modeli” atzīšanu par spēku zaudējušu”.  Jāatzīmē, ka minētā Koncepcija zaudējusi aktualitāti arī tāpēc, ka Koncepcijā veiktie aprēķini ir novecojuši. Koncepcija apstiprināta 2013.gada 10.maijā. Aprēķinu bāzes gads ir 2012.gads. Uz 2012.gadu pamatoti aprēķini par 2013., 2014., 2015., 2016., 2017., 2018., 2019. un 2020., līdz ar to dati ir zaudējuši aktualitāti. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Veselības ministrs G.Belēvičs

25.06.2015. 14:39

449

V.Pommere, 67876064

[Vija.Pommere@vm.lv](mailto:Vija.Pommere@vm.lv)